
NOTA DOCUMENTARĂ

ANGAJAREA CA ASISTENŢI  PARLAMENTARI A  MEMBRILOR DE FAMILIE
AI PARLAMENTARILOR DIN STATELE MEMBRE UE

Nota documentară a fost elaborată pe baza răspunsurilor transmise de corespondenţii parlamentelor naţionale ale statelor membre U.E. care fac parte din reţeaua Centrului European de Cercetare şi Documentare Parlamentară,  referitoare la angajarea membrilor de familie ai parlamentarilor ca asistenţi parlamentari/personali, precum şi a informaţiilor preluate din răspunsurile date la alte solicitări ECPRD cu acelaşi subiect (ECPRD nr.1397/2010 – Asistenţa/Asistenţii parlamentari: angajare, recrutare şi alte aspecte contractuale; ECPRD nr.1029/2008 – Reguli privind angajarea membrilor de familie ai parlamentarilor ca asistenţi parlamentari; ECPRD nr.932/2008 – Legalitatea angajării unei rude a parlamentarului ca asistent).

Centrul European de Cercetare şi Documentare Parlamentară (ECPRD) este un organism de cooperare interparlamentară şi de promovare a schimburilor de informaţii, idei şi experienţă între parlamentele naţionale ale statelor din Europa şi alte state membre ale Consiliului Europei. ECPRD se află sub egida Parlamentului European şi a Consiliului Europei. 

*
1. State membre în care există dispoziţii exprese care interzic/limitează angajarea membrilor de familie ai parlamentarilor ca asistenţi parlamentari
▪ Interdicţia expresă pentru angajarea membrilor de familie ai parlamentarilor ca asistenţi parlamentari este prevăzută în: Austria, Belgia, Germania, Italia şi Slovacia. 
În Austria, Germania şi Italia, interdicţia constă în nerambursarea, de către stat, a cheltuielilor implicate de angajarea membrilor de familie ca asistenţi. 
Austria
Legea privind asistenţii parlamentari prevede interdicţia suportării, de către stat, a cheltuielilor implicate de salarizarea asistenţilor parlamentari membri de familie (ai parlamentarilor). În condiţiile acestei legi, angajarea membrilor de familie ai parlamentarilor ca asistenţi/prestatori de servicii nu este posibilă. 
Categoria membrilor de familie include: soţul/soţia, partenerul non-marital stabil al parlamentarului, părinţii, copiii, fraţii sau surorile parlamentarului.  
De asemenea, nu pot fi încadrate în postul de asistent parlamentar persoanele angajate ale unui partid politic/grup politic/instituţie (companie, minister) în care parlamentarul are o influenţă relevantă.

Belgia
Camera Reprezentanţilor. Potrivit art.2 din Regulamentul privind asistenţii administrativi, soţul/soţia, partenerul non-marital stabil, părinţii şi copiii unui deputat nu pot fi angajaţi în postul de asistent parlamentar. Dacă legătura de rudenie se stabileşte în timpul exercitării mandatului, deci asistentul parlamentar devine soţul/soţia, partenerul oficial sau rudă prin căsătorie cu deputatul, acesta poate rămâne în post până la expirarea mandatului legislativ al parlamentarului în cauză. 

Şi la Senat, această interdicţie este prevăzută de reglementările interne. Astfel, un senator nu poate angaja ca şi colaborator soţul/soţia, partenerul non-marital stabil, părinţii sau rudele de gradul unu. Ca şi la Camera Reprezentanţilor, în cazul în care legătura de rudenie se stabileşte după semnarea contractului de muncă, acesta rămâne în vigoare pe durata legislaturii în curs.
Germania 

Bundestag. Legea prevede interdicţia expresă a suportării, de către stat, a cheltuielilor implicate de salarizarea asistenţilor parlamentari membri de familie ai deputaţilor: soţ/soţie, partener civil/consensual, rudă directă, rudă colaterală, rudă prin alianţă.
Bundesrat. În calitate de parlamentari, membrii Bundesrat-ului nu pot angaja asistenţi personali. 
Italia

Camera Deputaţilor. Folosirea sumei alocate pentru funcţionarea birourilor parlamentare este supusă condiţiei ca deputaţii să nu angajeze membri de familie, rude directe sau colaterale (până la gradul 4).

Senat. Angajarea sau nu a membrilor de familie ca asistenţi parlamentari constituie o opţiune individuală pentru fiecare senator.
Slovacia
Potrivit Rezoluţiei Consiliului Naţional nr.267/15.12.2010 privind condiţiile de rambursare a cheltuielilor implicate de funcţionarea biroului parlamentar, precum şi condiţiile de angajare şi remunerare a asistenţilor parlamentari, este interzisă angajarea unui asistent parlamentar având o relaţie de rudenie directă  -ascendent, descendent, frate/soră, soţ/soţie, cu parlamentarul care l-a angajat sau cu orice alt parlamentar. 

▪ Angajarea restricţionată a membrilor de familie ai parlamentarilor ca asistenţi este posibilă în Franţa şi Marea Britanie
Franţa
Angajarea membrilor de familie ai parlamentarilor ca asistenţi parlamentari nu este interzisă, dar este supusă unor restricţii aplicabile remunerării asistenţilor „familiali”. 

În această materie, Adunarea Naţională şi Senatul au adoptat o soluţie similară (cu diferenţe care vizează nivelul salariului asistentului-membru de familie al unui parlamentar). 
La Adunarea Naţională: un deputat poate angaja cel mult 5 colaboratori plătiţi din suma alocată în acest scop. Dacă deputatul îşi angajează soţul/soţia, partenerul/partenera de care este legat printr-un pact civil de solidaritate, un ascendent/descendent, salariul brut lunar al acestuia nu poate depăşi jumătate din creditul alocat lunar deputatului pentru remunerarea colaboratorilor. Principiul plafonării specifice a remuneraţiei asistenţilor „familiali” (introdus din anii `90) este prevăzut în Hotărârea chestorilor Adunării Naţionale din 23 martie 2011.
Faţă de colaboratori, deputaţii au calitatea de angajatori; aceştia îi recrutează, le stabilesc condiţiile de muncă şi salariul.  
În cadrul Senatului, un senator poate angaja un singur membru al familiei ca asistent (soţ/soţie, ascendent/descendent sau soţ/soţie a ascendentului/ descendentului), cu condiţia ca acesta să fie titularul unei diplome de bacalaureat sau diplome echivalente. Salariul asistentului „familial” nu poate depăşi 1/3 din suma lunară alocată senatorului pentru remunerarea asistenţilor angajaţi (pentru ceilalţi asistenţi, salariul poate reprezenta 2/3 din această sumă sau ½ pentru asistentul care nu este membru de familie al parlamentarului şi care are domiciliul fiscal diferit de cel al angajatorului).
Marea Britanie
La Camera Comunelor, după alegerile generale din anul 2010, responsabilitatea rambursării cheltuielilor efectuate, în exercitarea mandatului, de către deputaţi, a fost transferată de la Camera Comunelor la Autoritatea Independentă pentru Standarde Parlamentare (Independent Parliamentary Standards Authority – IPSA), organism independent de supraveghere a sistemului de indemnizaţii şi cheltuieli ale parlamentarilor. 

În baza art.5 din Legea din 2009 privind standardele parlamentare
, IPSA a elaborat Schema de reglementare a angajării membrilor de familie, conform căreia parlamentarii pot angaja ca asistent personal un singur membru de familie.
La Camera Lorzilor, nu există o restricţie legală referitoare la angajarea membrilor de familie ca asistenţi parlamentari (pentru desfăşurarea de activităţi de secretariat şi de cercetare documentară), dar, potrivit prevederilor Codului de conduită a parlamentarilor, angajarea acestora trebuie înregistrată în Registrul de interese al personalului membrilor Camerei Lorzilor). Respectarea prevederilor Codului de conduită este supravegheată de Subcomisia Comisiei pentru privilegii asupra intereselor lorzilor. Membrii Camerei Lorzilor care îşi angajează asistenţi parlamentari îi plătesc din propriile mijloace financiare.
În înţelesul Legii din 2009 privind standardele parlamentare, prin membru de familie se înţelege:
- soţul/soţia, partenerul civil/consensual al parlamentarului;
- părinte, copil, bunic, nepot de fiu, frate, unchi, mătuşă, nepot/nepoată de frate/soră al/a parlamentarului sau al soţiei/partenerului civil/partenerului consensual al acestuia.
2. State în care există o practică limitativă de angajare a membrilor de familie ai parlamentarilor ca asistenţi parlamentari sau alte mecanisme cu efect similar  
▪ State în care există o practică limitativă pentru angajarea ca asistenţi parlamentari a membrilor de familie ai parlamentarilor: Finlanda, Polonia.
Finlanda
Deşi angajarea unui membru de familie al unui parlamentar în postul de asistent parlamentar nu este interzisă, acest lucru se întâmplă foarte rar.
În practică, Biroul Permanent (Office Commission) nu aprobă contractele de angajare a membrilor de familie ai parlamentarilor (soţ/soţie, partener oficial recunoscut, ascendenţi sau descendenţi). 
Textul de reglementare al angajării asistenţilor parlamentari îl constituie Decizia Biroului Permanent  privind asistenţii membrilor Parlamentului. Potrivit acestei decizii, condiţiile pe care trebuie să le îndeplinească candidaţii pentru acest post sunt: vârsta minimă de 18 ani; nivel corespunzător de educaţie; dovedirea aptitudinilor şi abilităţilor necesare pentru un astfel de post (pe baza prezentării activităţilor profesionale desfăşurate anterior).
Polonia (Camera Deputaţilor şi Senat). Nu există prevederi sau restricţii legale referitoare la angajarea ca asistenţi parlamentari a membrilor de familie ai acestora. 
Potrivit art.23 din Legea din 9 mai 1996  privind exercitarea mandatului de deputat şi de senator, parlamentarii au obligaţia de a prezenta Preşedintelui Camerei Deputaţilor sau Senatului date şi informaţii referitoare la angajaţii biroului parlamentar/asistenţii parlamentari şi la colaboratorii voluntari (numele, data naşterii, locul de muncă, situaţia  financiară şi activităţile comerciale desfăşurate de aceştia în  ultimii 3 ani). Informaţiile sunt publicate pe pagina web a Seimului, respectiv Senatului. Dezvăluirea datelor personale ale asistenţilor parlamentari permite identificarea membrilor de familie ai parlamentarului angajaţi ca asistenţi ai acestora, având deci un pronunţat caracter descurajator pentru o eventuală angajare a membrilor de familie.
Suma alocată pentru funcţionarea biroului parlamentar nu poate fi folosită pentru plăţi făcute în baza unui contract semnat de un parlamentar cu un membru de familie.

Potrivit reglementărilor interne, fac parte din categoria membrilor de familie: soţul/soţia; rudele directe sau colaterale până la gradul 2; afinii; persoanele adoptate, aflate sub tutela sau în custodia parlamentarului (restricţia nu se aplică asistenţilor voluntari care nu sunt remuneraţi).

▪   State în care există mecanisme speciale de selecţionare şi angajare a asistenţilor parlamentari care reduc indirect angajarea rudelor parlamentarilor: 
În Danemarca şi Suedia şi parţial în Luxemburg, asistenţii parlamentari nu sunt angajaţi de către deputaţi, ci de către partidele politice/grupurile parlamentare din care aceştia fac parte.

Danemarca 
Angajarea asistenţilor parlamentari, stabilirea salariului, a programului de lucru etc. intră în competenţa grupurilor politice. 
Nu există prevederi/reguli care să interzică solicitarea, de către parlamentari, a angajării unor membri de familie în aceste posturi. În practică, însă, aceste cazuri sunt foarte rare.
Suedia 
Legea nr.1209/1999 privind sprijinul acordat membrilor Parlamentului şi activităţii grupurilor politice din Parlament nu conţine dispoziţii referitoare la condiţiile de angajare a asistenţilor parlamentari. 

Asistentul/consilierul parlamentar este recrutat şi angajat de către partidul politic (secretariatul partidului politic) din care face parte parlamentarul în cauză (şi nu personal, de către parlamentar). 
Luxemburg 
Potrivit Legii electorale din 2003, cu aprobarea Biroului Permanent al Camerei Deputaţilor, parlamentarilor li se rambursează cheltuielile legate de angajarea de colaboratori. Din cauza cuantumului redus al indemnizaţiei, cei mai mulţi dintre colaboratori nu sunt angajaţi de către deputaţi, în mod individual, ci de către grupurile parlamentare/mai mulţi deputaţi.

3. State în care nu există prevederi legale referitoare la angajarea ca asistenţi a membrilor de familie ai parlamentarilor 
Cehia 
Nu există prevederi legale referitoare la angajarea membrilor de familie ai parlamentarilor în funcţia de asistenţi parlamentari la Senat sau la Camera Deputaţilor.  
La Camera Deputaţilor, angajarea asistenţilor parlamentari este guvernată de prevederile Regulamentului Camerei Deputaţilor şi ale Legii privind salarizarea şi alte prevederi referitoare la funcţia de reprezentanţi ai autorităţii de stat.
Cipru 
Nu există restricţii privind angajarea membrilor de familie ai parlamentarilor în funcţia de asistenţi parlamentari; această problemă nu este reglementată prin lege specifică. Totuşi, conform cutumei, parlamentarii evită să facă astfel de angajări. 
Croaţia 
Nu există prevederi legale privind angajarea membrilor de familie ai parlamentarului ca asistenţi parlamentari (care nu este nici prevăzută, nici interzisă). Toate persoanele care urmează a fi angajate trebuie să îndeplinească condiţiile prevăzute de Legea privind funcţionarii publici. Totuşi, conform cutumei, parlamentarii evită să angajeze un membru al familiei în postul de asistent parlamentar.
Grecia
Nu există prevederi legale privind interzicerea angajării membrilor de familie ai parlamentarilor (soţ/soţie, partener legal/consensual, ascendenţi/descendenţi de gradul I) în postul de asistent parlamentar. 
Interdicţia angajării ca asistenţi parlamentari este prevăzută pentru funcţionarii civili şi militari, pentru poliţişti, pentru funcţionarii din companiile publice şi funcţionarii bancari. 
Irlanda 
Nu sunt prevăzute restricţii referitoare la angajarea membrilor de familie ai parlamentarilor ca asistenţi parlamentari.

Lituania
Legislaţia nu interzice angajarea unei rude a parlamentarului ca asistent al acestuia. Totuşi, parlamentarii evită angajarea membrilor de familie în postul de asistenţi.

Olanda
Nici la Camera Deputaţilor şi nici la Senat nu există impedimente legale sau reglementări interne privind angajarea unui membru de familie al unui parlamentar ca asistent personal. 
Portugalia
Legea nu conţine dispoziţii privind interzicerea angajării ca asistenţi parlamentari a membrilor de familie ai parlamentarilor.

Spania 
Nu sunt prevăzute restricţii legale pentru angajarea membrilor de familie ai parlamentarilor în postul de asistenţi parlamentari.
Ungaria 
Nu există prevederi legale referitoare la angajarea unei rude a parlamentarului în postul de asistent personal.
4. State membre în care există alte situaţii 

Bulgaria
Organigrama personalului administraţiei parlamentare conţine 97 de posturi de asistenţi. Aceştia nu sunt asistenţi personali ai parlamentarilor, ci îşi desfăşoară activitatea pe lângă grupurile sau comisiile parlamentare.

Letonia
Restricţia privind angajarea membrilor de familie ca şi asistenţi parlamentari nu este prevăzută expres de lege, subiectul intrând însă sub incidenţa dispoziţiilor art.11.1 din Legea privind prevenirea conflictului de interese în activităţile persoanelor cu funcţii publice
: „Este interzis ca, în exercitarea obligaţiilor profesionale, o persoană cu funcţie publică să pregătească sau să emită acte administrative, să exercite funcţii de supraveghere, control, anchetă sau punitive, să încheie contracte sau să desfăşoare alte activităţi în care aceasta, rudele sau asociaţii săi au interese personale sau financiare.” 

Estonia
Postul de asistent parlamentar nu există. 

Dispoziţiile legale privind angajarea asistenţilor parlamentari, inclusiv interdicţia de angajare a membrilor de familie ai unui parlamentar în postul de asistent au fost cuprinse în forma iniţială a Legii privind statutul membrilor Parlamentului, adoptată la 14 iunie 2007.  În 2009, au fost abrogate dispoziţiile din această lege referitoare la asistenţii parlamentari (Capitolul 9 – Asistenţi parlamentari, art.35-37)
.
Malta
În cadrul Parlamentului nu există postul de asistent parlamentar.
Slovenia
Deputaţii nu au asistenţi personali. Potrivit reglementărilor interne, grupurile parlamentare beneficiază de asistenţa acordată de un secretar, 2 asistenţi tehnici şi un funcţionar, precum şi un funcţionar suplimentar la un număr de 8 deputaţi.
Anexa nr. 1

Tabel cu persoane vizate de dispoziţiile restrictive referitoare la angajarea membrilor de familie ai parlamentarilor ca asistenţi
	Stat

membru
	Soţ/soţie
	Partener civil/
consensual

	Rudă directă
	Rudă colaterală
	Rudă prin alianţă

	Austria
	X
	X
	X 
(inclusiv prin      adopţie)

	până la gradul 3
	până la gradul 3

	Belgia
	X
	X
	gradul unu

	-
	gradul unu

	Franţa

	X


	X
	ascendent/

descendent 
	-
	soţ/soţie
ascendent/

descendent

(la Senat)

	Germania

(Bundestag)


	X 


	X
	X
	       X
	      X

	Italia

(Camera

Deputaţilor)
	X
	
	până la gradul 4
	până la
gradul 4
	până la gradul 4

	Slovacia
	X
	eventual, cf.
jurisprudenţei1
	X
	până la
gradul 2
	eventual, cf.
jurispruden-ţei


	Marea
Britanie

(Camera

Comunelor)


	X
	      X
	X
	      X
	      X


1. În cazuri asemănătoare, partenerii dintr-o uniune consensuală sunt deseori asimilaţi de jurisprudenţă cu „persoane apropiate” (cele prevăzute de art.116 din Codul civil care se referă la interzicerea angajării membrilor de familie).

     Anexa nr. 2

Tabel recapitulativ

Asistenţii parlamentari în state membre U.E.
	Stat membru
	Dispoziţii exprese

referitoare la angajarea

membrilor de familie
	Practici de limitare a angajării

membrilor

de familie sau alte

mecanisme cu efect similar

	State a căror legislaţie nu conţine

prevederi/

restricţii în acest sens



	Austria
	Interdicţia suportării de către stat a cheltuielilor implicate de salarizarea asistenţilor
parlamentari membri de

familie. 
	-
	-

	Belgia
	Interdicţie de angajare,
prevăzută de Regulamentul privind asistenţii

administrativi (Camera

Reprezentanţilor şi Senat)
	-
	-

	Bulgaria
	-
	-
	X



	Cehia
	-
	-
	X



	Cipru
	-
	-
	X



	Croaţia
	-
	-
	X



	Finlanda
	-
	Biroul Permanent al Parlamentului nu

aprobă contractele

de angajare în

această funcţie a

membrilor de familie ai parlamentarilor.

	-

	Franţa
	Angajarea este posibilă, dar
cu plafonarea salariului
acordat asistenţilor „familiali”.

	-
	-

	Germania
	Bundestag

Legea prevede interdicţia expresă a suportării, de către stat, a cheltuielilor implicate de salarizarea asistenţilor parlamentari membri de familie.

	-
	-

	Grecia
	-
	-
	X


	Irlanda
	-
	-
	X


	Italia
	- Camera Deputaţilor

Folosirea sumei alocate pentru funcţionarea birourilor parlamentare este supusă condiţiei ca deputaţii să nu angajeze membri de familie, rude directe sau colaterale de până la gradul 4.
- Senat

Această condiţie nu există.
	-
	-

	Letonia
	-
	-
	X
Intră sub

incidenţa reglementărilor privind conflictul de

interese



	Lituania
	-
	-
	X


	Luxemburg
	-
	Majoritatea asistenţilor sunt
angajaţi de grupuri
de deputaţi şi nu de deputaţi individual.

Biroul Permanent

aprobă cheltuielile

legate de activitatea desfăşurată de

asistenţi.


	-

	Marea

Britanie
	La Camera Comunelor,

potrivit Schemei de

reglementare a angajării

membrilor de familie,

deputaţii pot angaja ca

asistent un singur membru de

familie.


	La Camera Lorzilor,
nu există o

interdicţie legală în
acest sens.
Dar, potrivit Codului de conduită a

parlamentarilor, asistenţa acordată 

membrilor Camerei Lorzilor se înscrie
Registrul de
interese al

personalului membrilor acestei
Camere.
Asistenţii parlamentari sunt

angajaţi direct şi

plătiţi din fondurile

financiare proprii ale

membrilor Camerei

Lorzilor. 

	-

	Olanda
	-
	-
	X



	Polonia
	-
	Declararea şi
publicarea datelor

de identificare ale

asistenţilor parlamentari angajaţi.

Indemnizaţia pentru funcţionarea biroului parlamentar nu

poate fi folosită

pentru plata

contractului încheiat de parlamentar cu

un membru de
familie.


	-

	Portugalia
	-
	-


	X

	Slovacia
	Interdicţia angajării este
 prevăzută de Rezoluţia

Consiliului Naţional

nr.267/2010
	-
	-

	Spania


	-
	-
	X

	Ungaria


	-
	-
	X


� Nota documentară constituie reactualizarea materialului documentar cu titlul „Angajarea ca asistenţi a membrilor de familie ai parlamentarilor din statele membre ale Uniunii Europene”, elaborat, în anul 2008, pe baza răspunsurilor la solicitarea ECPRD nr.1029/2008 referitoare la regulile aplicabile angajării membrilor de familie ai parlamentarilor ca asistenţi parlamentari.


� Parliamentary Standards Act 2009


http://www.legislation.gov.uk/ukpga/2009/13/contents


� Law On Prevention of Conflict of Interest in Activities of Public Officials


http://www.knab.gov.lv/uploads/eng/on_prevention_of_conflict_of_interest_in_activities_of_public_officials.pdf





� Status of Member of Riigikogu Act (Passed 14.06.2007)


http://www.riigikogu.ee/public/Riigikogu/Dokumendid/RK_liikme_staatuse_seadus_EN_-_muudetud_2013_2.pdf 

